Giorgijs Mamardašvili
Giorgijs Mamardašvili (gruzīnu: გიორგი მამარდაშვილი, dzimis 2000. gada 29. septembrī) ir gruzīnu futbolists, kurš spēlē vārtsarga pozīcijā un pārstāv Gruzijas futbola izlasi. Kopš 2021. gada Mamardašvili spēlē Spānijas La Liga komandā Valencia. Iepriekš spēlējis Gruzijas komandās Dinamo Tbilisi, Rustavi un Locomotive Tbilisi. Gruzijas futbola izlases rindās debitējis 2021. gadā. Pārstāvējis izlasi 2024. gada Eiropas čempionātā.